በኦሮሚያ ክልል በግብርና ኤክስቴንሽንና ሜካናይዜሽን ለውጥ መመዝገቡ ተገለጸ
በኦሮሚያ ክልል በግብርና ኤክስቴንሽንና ሜካናይዜሽን ዘፎች ለውጥ መመዝገቡን የእርሻና ተፈጥሮ ሃብት ቢሮ አስታወቀ ።ከመጋቢት 23 እስከ 25 በአዳማ ከተማ በተከናወነው የክልል አቀፍ የግብርና ንቅናቄ መድረክ ላይ ነው የኦሮሚያ ክልል በግብርናና ኤክስቴንሽን ዘፎች ለውጥ ማስመዝገቡን የገለጸው ።የኦሮሚያ እርሻና ተፈጥሮ ሃብት ቢሮ በዘንድሮ ዓመት የመኸርና ክረምት የግብርና ንቅናቄ ዙሪያ ለዞንና ወረዳ አመራሮች የሥራ መመሪያም ተሠጥቷል ።የኦሮሚያ ክልል የእርሻና ተፈጥሮ ሃብት ቢሮ አቶ ዳባ ደበሌ የክልሉ የግብርና አፈጻጻም በቀረበበት ወቅት እንደገለጹት በ2009ና በ2010 ዓም በግብርና ኤክስቴንሽንና ሜካናይዜሽን የተሠሩ ሥራዎች   አበረታች ውጤት አስመዝግበዋል ።      በክልሉ አርሶ አደሩን በማደራጀት ተጠቃሚ በማድረግ በኩልም በሁሉም  ቦታዎች ወጥ  የሆነ  አፈጻጻም   አለመኖሩንም  አቶ ዳባ ደበሌ በመድረኩ ጠቁመዋል ።በአጠቃላይ በኦሮሚያ ክልል የወጣውን 23 በመቶ የሚሆነውን የግብርና ፓኬጅ ብቻ መጠቀም እንደተቻለና አፈጻጻሙ ዝቅተኛ ደረጃ ላይ የሚቀመጥ መሆኑን በንቅናቄ  መድረኩ ተገልጿል ።በግብርናው ሥራ ለምርት ግብዓት የተሠጠው ትኩረት ማነስና የግብርና ሞያተኞች በሚፈለገው  ልክ ውጤታማ ያለመሆናቸው  ፓኬጁን ሙሉ ለሙሉ ተግባራዊ እንዳይደረግ ችግር የፈጠሩ  ምክንያቶች መሆናቸውን በንቅናቄው መድረክ ተጠቅሷል ።  የማዳበርያ፣ምርጥ ዘርና አዳዲስ ቴክኖሎጂ አጠቃቀም ብሎም ሥርፀትም አናሳ ከመሆኑ ጋር ተያይዞ በቀጣይ ሞያተኛውም ሳይንሳዊ ምርምር ላይ የተመሰረተ አሠራርን  መከተል እንደሚገባ  በመድረኩ ተነስቷል።  የኦሮሚያ ክልል የንቅናቄ መድረክ ተሳታፊዎችም በበኩላቸው በቀጣይ እስከ አርሶ አደሩ ድረስ በሚሠጠው የግንዛቤ ማስጨበጫ በልዩ አፈፃፀም የሚመራ የመኸርና የክረምት ንቅናቄ እንዲከናወን እንደሚሠሩ ገልጸዋል፡፡